నాగ శౌర్య

నాగశౌర్య ముల్పూరి  భారతీయ సినిమా నటుడు. ఎక్కువగా తెలుగు సినిమాలలో నటించాడు. 2011లో సినీ రంగంలోకి ప్రవేశించాడు. అతని మొదటి సినిమా "క్రికెట్, గర్ల్స్ అండ్ బీర్". జాతీయ బహుమతి పొందిన తెలుగు సినిమా చందమామ కథలులో హాస్య పాత్రను పోషించాడు. తరువాత ఊహలు గుసగుసలాడే, దిక్కులు చూడకు రామయ్య చిత్రాలలో నటించాడు.
వివాహం
నాగశౌర్య బెంగళూరుకు చెందిన  పారిశ్రామికవేత్త, ఇంటీరియర్ డిజైనర్ అనూష శెట్టిని నవంబర్ 20న ప్రేమ వివాహం చేసుకున్నాడు.

వృత్తి
నాగ శౌర్య ఆంధ్రప్రదేశ్ లోని ఏలూరులో జన్మించాడు. ఆయన అనేక సంవత్సరాలుగా విజయవాడలో నివాసమున్నాడు. తరువాత సినిమాలలో నటించాలనే తన కలను నెరవేర్చుకొనుటకు హైదరాబాదుకు మారాడు. ఆయన సినీరంగంలో ప్రవేశానికి ముందుగా టెన్నిస్ ఆడేవాడు.

ఆయన మొదటి పాత్రలో నటించే ముందు ఐదు సంవత్సరాలు కష్టపడ్డాడు. నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు.ఎన్టీఆర్, రామ్, నితిన్, ఇలియానా... అందరూ మా శిష్యులే!, ఈనాడు ఆదివారం సంచిక, 4 జనవరి 2015, పుట. 20-21 అవకాశాలు లేక నిరాశతో తిరిగి తల్లిదండ్రుల వద్దకు చేరాలనుకున్నాడు. అప్పుడు ఆయన వారాహి చలన చిత్రం ద్వారా ప్రకటనను చూశాడు. ఆ ప్రకటనలో అవసరాల శ్రీనివాస్ నిర్మిస్తున్న శృంగార హాస్య చిత్రం ఊహలు గుసగుసలాడే గూర్చి ఉంది. ఆయన ఆ తన ప్రొఫైల్ ను పంపించాడు. ఆయనకు ఆశలు లేనప్పటికి ఆయన అందులోని ముఖ్యపాత్ర కోసం ఎంపిక అయ్యాడు. ఊహలు గుసగుసలాడే చిత్రంలో పనిచేస్తున్నప్పుడే ఆయన "చందమామ కథలు" చిత్రానికి ఎంపికయ్యాడు. ఆ చిత్రం మొదట విడుదల అయ్యింది.

ఊహలు గుసగుసలాడే విడుదలైన రెండు మాసాల తరువాత ఆయన కమర్షియల్ విజయాన్ని సాధించాడు. విశ్లేషకులు ఆయన హాస్యసన్నివేశాలకు సరిపోతాడని అన్నారు. వారు తరువాత సినిమాలకు కచ్చితమైన వ్యక్తి అని వ్యాఖ్యానించారు. ఆయన మూడవ చిత్రం దిక్కులు చూడకు రామయ్య కూడా శృంగార హాస్య చిత్రం. ఇది త్రిముఖ ప్రేమ కథా చిత్రం. ఈ చిత్రంలో తండ్రి, తనయుడు ఒకే అమ్మాయితో ప్రేమలో పడటం విశేషం. "నాగ శౌర్య కొత్త నటులలో ఉత్తమ నటుడిగా నిరూపించుకున్నాడు" అని హిందూ పత్రిక వ్యాఖ్యానించింది. ఆ సంవత్సరంలో శౌర్య యొక్క చివరి చిత్రం "లక్ష్మీ రావే మా ఇంటికి". ఆయన తరువాత చిత్రం 2015లో విడుదలైన "జాదూగాడు". తరువాత "అబ్బాయితో అమ్మాయి" చిత్రంలో నటించాడు.

2016లో ఆయన నీహారిక కొణిదెలతో కలసి ‎గొట్టిముక్కల వెంకట రామరాజు దర్శకత్వంలో ఒక మనసు చిత్రంలో నటించాడు. తరువాత కళ్యాణ వైభోగమే సినిమాలో నటించాడు.
 నటించిన చిత్రాలు 
సంవత్సరంపేరుపాత్రగమనికలు2011క్రికెట్ గర్ల్స్ & బీర్విక్రమ్ప్రధాన పాత్రలో అరంగేట్రం2014చందమామ కథలురాజుఊహలు గుసగుసలాడేఎన్. వెంకటేశ్వర "వెంకీ" రావుదిక్కులు చూడకు రామయ్యమధులక్ష్మి రావే మా ఇంటికిసాయి2015జాదూగాడుకృష్ణుడు2016అబ్బాయితో అమ్మాయిఅభికల్యాణ వైభోగమేశౌర్యఒకా మనసుసూర్యజ్యో అచ్యుతానందఆనంద్ వర్ధన్ రావునీ జతలేకఅఖిల్2017కథలో రాజకుమారిశౌర్యఅతిధి పాత్ర2018చలోహరిసహ నిర్మాత కూడాకణంకృష్ణుడుతమిళంలో దియాగా ఏకకాలంలో తీశారుఅమ్మమ్మగారిల్లుసంతోష్నర్తనశాలరాధా కృష్ణసహ నిర్మాత కూడా2019ఓ! బేబీవిక్రమ్2020అశ్వథామగణసహ నిర్మాత & కథా రచయిత కూడా2021వరుడు కావలెనుఆకాష్ లక్ష్యంపార్ధు2022కృష్ణ బృందా విహారికృష్ణుడుసహ నిర్మాత కూడా2023ఫలానా అబ్బాయి ఫలానా అమ్మాయిచిత్రీకరణనారీ నారీ నడుమ మురారీ చిత్రీకరణపోలీస్ వారి హెచ్చరిక చిత్రీకరణరంగబలి

మూలాలు

ఇతర లింకులు

 నాగ శౌర్య  టాలీవుడ్ మూవీ డేటాబేస్ వద్ద

వర్గం:1989 జననాలు
వర్గం:తెలుగు సినిమా నటులు
వర్గం:జీవిస్తున్న ప్రజలు